# Il-Ġurnal Uffiċjali C 334/8 ta

| | ISSN 1977-0987 |
| --- | --- |
| Il-Ġurnal Uffiċjali
  tal-Unjoni Ewropea | C 334 |
| | |
| Edizzjoni bil-Malti | Informazzjoni u Avviżi | Volum 638 ta' Ottubru 2020 |

ISSN 1977-0987

Il-Ġurnal Uffiċjali

tal-Unjoni Ewropea

C 334

Edizzjoni bil-Malti

Informazzjoni u Avviżi

Volum 638 ta' Ottubru 2020

---

| Werrej | Paġna |
| --- | --- |
| | IV   Informazzjoni |
| | INFORMAZZJONI MINN ISTITUZZJONIJIET, KORPI, UFFIĊĊJI U AĠENZIJI TAL-UNJONI EWROPEA |
| | Assemblea Parlamentari Konġunta tal-Ftehim ta' Sħubija konkluż bejn il-Membri tal-grupp ta' Stati Afrikani, tal-Karibew u tal-Paċifiku, minn naħa, u l-Unjoni Ewropea u l-Istati Membri tagħha, min-naħa l-oħra |
| | Il-37 seduta — Bucharest (ir-Rumanija), 18–20 ta’ Marzu 2019 |
| 2020/C 334/01 | Minuti tas-seduta tat-Tnejn, 18 ta’ Marzu 2019 | 1 |
| 2020/C 334/02 | Minuti tas-seduta ta’ filgħodu tat-Tlieta, 19 ta’ Marzu 2019 | 5 |
| 2020/C 334/03 | Minuti tas-seduta ta’ waranofsinhar tat-Tlieta, 19 ta’ Marzu 2019 | 8 |
| 2020/C 334/04 | Minuti tas-seduta ta’ filgħodu tal-Erbgħa, 20 ta’ Marzu 2019 | 11 |
| 2020/C 334/05 | Minuti tas-seduta ta’ waranofsinhar tal-Erbgħa, 20 ta’ Marzu 2019 | 14 |

Werrej

Paġna

IV   Informazzjoni

INFORMAZZJONI MINN ISTITUZZJONIJIET, KORPI, UFFIĊĊJI U AĠENZIJI TAL-UNJONI EWROPEA

Assemblea Parlamentari Konġunta tal-Ftehim ta' Sħubija konkluż bejn il-Membri tal-grupp ta' Stati Afrikani, tal-Karibew u tal-Paċifiku, minn naħa, u l-Unjoni Ewropea u l-Istati Membri tagħha, min-naħa l-oħra

Il-37 seduta — Bucharest (ir-Rumanija), 18–20 ta’ Marzu 2019

Il-37 seduta — Bucharest (ir-Rumanija), 18–20 ta’ Marzu 2019

2020/C 334/01

Minuti tas-seduta tat-Tnejn, 18 ta’ Marzu 2019

1

2020/C 334/02

Minuti tas-seduta ta’ filgħodu tat-Tlieta, 19 ta’ Marzu 2019

5

2020/C 334/03

Minuti tas-seduta ta’ waranofsinhar tat-Tlieta, 19 ta’ Marzu 2019

8

2020/C 334/04

Minuti tas-seduta ta’ filgħodu tal-Erbgħa, 20 ta’ Marzu 2019

11

2020/C 334/05

Minuti tas-seduta ta’ waranofsinhar tal-Erbgħa, 20 ta’ Marzu 2019

14

---

| MT | |
| --- | --- |

MT

---

IV Informazzjoni

INFORMAZZJONI MINN ISTITUZZJONIJIET, KORPI, UFFIĊĊJI U AĠENZIJI TAL-UNJONI EWROPEA

Assemblea Parlamentari Konġunta tal-Ftehim ta' Sħubija konkluż bejn il-Membri tal-grupp ta' Stati Afrikani, tal-Karibew u tal-Paċifiku, minn naħa, u l-Unjoni Ewropea u l-Istati Membri tagħha, min-naħa l-oħra

Il-37 seduta — Bucharest (ir-Rumanija), 18–20 ta’ Marzu 2019

| 8.10.2020 | MT | Il-Ġurnal Uffiċjali tal-Unjoni Ewropea | C 334/1 |
| --- | --- | --- | --- |

8.10.2020

MT

Il-Ġurnal Uffiċjali tal-Unjoni Ewropea

C 334/1

---

MINUTI TAS-SEDUTA TAT-TNEJN, 18 TA’ MARZU 2019

(2020/C 334/01)

WERREJ

| Seduta ta' ftuħ formali | 2 |
| --- | --- |

| Seduta tal-Assemblea Parlamentari Konġunta | 2 |
| --- | --- |

| Kompożizzjoni tal-Assemblea Parlamentari Konġunta | 2 |
| --- | --- |

| 1. | Adozzjoni tal-aġenda (AP102.732) | 2 |
| --- | --- | --- |

1.

| 2. | Approvazzjoni tal-minuti tal-aħħar seduti tas-36 sessjoni tal-Assemblea Parlamentari Konġunta. | 2 |
| --- | --- | --- |

2.

| 3. | Avviżi tal-Kopresidenti, inklużi d-deċiżjonijiet meħuda fil-laqgħa tal-Bureau tas-17 ta' Marzu 2019 | 2 |
| --- | --- | --- |

3.

| 4. | Dikjarazzjoni minn Neven Mimica, Membru tal-Kummissjoni responsabbli għall-kooperazzjoni internazzjonali u l-iżvilupp, dwar rendikont tal-mandat tal-Kummissarju ta' ħames snin, aġġornament dwar is-sitwazzjoni preżenti tan-negozjati ta' wara l-Ftehim ta' Cotonou u l-inizjattiva Spotlight | 3 |
| --- | --- | --- |

4.

| 5. | Dibattitu ma' Neven Mimica, Membru tal-Kummissjoni responsabbli għall-kooperazzjoni internazzjonali u l-iżvilupp – proċedura “catch-the-eye” | 3 |
| --- | --- | --- |

5.

| 6. | Ħin għall-Mistoqsijiet lill-Kummissjoni | 3 |
| --- | --- | --- |

6.

| 7. | Azzjoni meħuda mill-Kummissjoni dwar ir-riżoluzzjonijiet adottati waqt is-36 sessjoni tal-Assemblea Parlamentari Konġunta | 4 |
| --- | --- | --- |

7.

| 8. | L-impatt tal-Brexit fuq is-sħubija AKP-UE | 4 |
| --- | --- | --- |

8.

| 9. | Il-Forum tan-Nisa | 4 |
| --- | --- | --- |

9.

MINUTI TAS-SEDUTA TAT-TNEJN, 18 TA’ MARZU 2019

(Is-seduta nfetħet fil-11.00)

Seduta ta' ftuħ formali

Indirizzaw l-Assemblea dawn li ġejjin:

Teodor Meleşcanu, Ministru għall-Affarijiet Barranin tar-Rumanija, Joseph Owona Kono, Kopresident tal-Assemblea Parlamentari Konġunta, Louis Michel, Kopresident tal-Assemblea Parlamentari Konġunta u Călin Popescu-Tăriceanu, President tas-Senat tar-Rumanija.

(Is-seduta ġiet aġġornata f'12.21 u tkompliet fit-15.02)

PRESIDENZA: Joseph OWONA KONO

Kopresident

Seduta tal-Assemblea Parlamentari Konġunta

Il-Kopresident ta merħba lill-parteċipanti kollha.

Kompożizzjoni tal-Assemblea Parlamentari Konġunta

Il-lista tal-membri tal-Assemblea Parlamentari Konġunta, kif mgħoddija mill-awtoritajiet tal-istati tal-AKP u tal-Parlament Ewropew, se tkun annessa mal-minuti.

1.   Adozzjoni tal-aġenda (AP102.732)

L-aġenda ġiet adottata kif jidher f'dawn il-minuti.

2.   Approvazzjoni tal-minuti tal-aħħar seduti tas-36 sessjoni tal-Assemblea Parlamentari Konġunta.

Il-minuti tal-aħħar seduta kienu għadhom ma ġewx approvati. Sakemm il-membri ma jkunux ressqu kummenti sad-19 ta' Marzu 2019 fl-10.00, il-minuti se jitqiesu li ġew approvati.

3.   Avviżi tal-Kopresidenti, inklużi d-deċiżjonijiet meħuda fil-laqgħa tal-Bureau tas-17 ta' Marzu 2019

Il-Kopresident irrapporta dwar ir-riżultati tal-laqgħa tal-Bureau tas-17 ta' Marzu 2019.

Ittieħdu d-deċiżjonijiet li ġejjin:

| a) | Il-kumitati permanenti se jabbozzaw ir-rapporti li ġejjin: | Kumitat għall-Affarijiet Politiċi







  — | Id-demokrazija u r-rispett għall-kostituzzjoni fil-pajjiżi tal-UE u l-istati tal-AKP |
| --- | --- | --- | --- |

a)

Il-kumitati permanenti se jabbozzaw ir-rapporti li ġejjin:

Kumitat għall-Affarijiet Politiċi

—

Id-demokrazija u r-rispett għall-kostituzzjoni fil-pajjiżi tal-UE u l-istati tal-AKP

| | Kumitat għall-Iżvilupp Ekonomiku, il-Finanzi u l-Kummerċ







  — | Id-diversifikazzjoni tal-ekonomiji tal-AKP: sfidi u opportunitajiet |
| --- | --- | --- |

Kumitat għall-Iżvilupp Ekonomiku, il-Finanzi u l-Kummerċ

—

Id-diversifikazzjoni tal-ekonomiji tal-AKP: sfidi u opportunitajiet

| | Kumitat għall-Affarijiet Soċjali u l-Ambjent







  — | It-tnaqqis tal-għadd ta' żgħażagħ qiegħda fil-pajjiżi tal-AKP u tal-UE |
| --- | --- | --- |

Kumitat għall-Affarijiet Soċjali u l-Ambjent

—

It-tnaqqis tal-għadd ta' żgħażagħ qiegħda fil-pajjiżi tal-AKP u tal-UE

| b) | It-38 Sessjoni tal-Assemblea se sseħħ mit-30 ta' Novembru sal-4 ta' Diċembru 2019 f'Kigali (ir-Rwanda). |
| --- | --- |

b)

It-38 Sessjoni tal-Assemblea se sseħħ mit-30 ta' Novembru sal-4 ta' Diċembru 2019 f'Kigali (ir-Rwanda).

| c) | Se ssir missjoni ta' ġbir ta' informazzjoni fit-Togo mill-31 ta' Marzu sat-2 ta' April 2019. |
| --- | --- |

c)

Se ssir missjoni ta' ġbir ta' informazzjoni fit-Togo mill-31 ta' Marzu sat-2 ta' April 2019.

Kelliema: Sir Louis H. Straker (Saint Vincent u l-Grenadini).

4.   Dikjarazzjoni minn Neven Mimica, Membru tal-Kummissjoni responsabbli għall-kooperazzjoni internazzjonali u l-iżvilupp, dwar rendikont tal-mandat tal-Kummissarju ta' ħames snin, aġġornament dwar is-sitwazzjoni preżenti tan-negozjati ta' wara l-Ftehim ta' Cotonou u l-inizjattiva Spotlight

Neven Mimica, Membru tal-Kummissjoni responsabbli għall-kooperazzjoni internazzjonali u l-iżvilupp, fakkar fis-sinifikat tas-sħubija ta' Cotonou u pprovda aġġornament dwar is-sitwazzjoni preżenti tan-negozjati attwali ta' wara l-Ftehim ta' Cotonou. L-għan tas-sħubija futura huwa li tinħoloq alleanza aktar strateġika u influwenti AKP-UE fil-livell internazzjonali. Bis-saħħa tal-istruttura reġjonali proposta, is-sħubija l-ġdida hija mistennija li tkun aktar konformi mar-realtajiet reġjonali u lokali. In-negozjati mexjin 'il quddiem bit-tieni ċiklu mistenni li jingħalaq f'April 2019. Il-Kummissarju pprovda wkoll xi informazzjoni dwar l-inizjattiva Spotlight tal-UE u n-NU, li għandha l-għan li tipprevjeni u ttemm il-forom kollha ta' vjolenza kontra n-nisa u l-bniet. Il-Kummissarju ħeġġeġ lill-Membri jgħinu biex din l-inizjattiva tkun suċċess.

5.   Dibattitu ma' Neven Mimica, Membru tal-Kummissjoni responsabbli għall-kooperazzjoni internazzjonali u l-iżvilupp – proċedura “catch-the-eye”

Kelliema: Clifford Andre (is-Seychelles), Halifa Sallah (il-Gambja), Michel Kamano (il-Guinea), Sir Louis H. Straker (Saint Vincent u l-Grenadini), Mathew Sahr Nyuma (Sierra Leone), Pally Iriase (in-Niġerija), Alpha Ousmane (il-Burkina Faso), Sangeet Fowder (Mauritius), Ahamada Soukouna (il-Mali), Louis Michel, Ben Abdallah Banda (il-Ghana), Oumouri Mmadi Hassani (Comoros), Sebastian C. Kopulande (iż-Żambja), Jacob Oulanyah (l-Uganda), Babiker Mohamed Tom Bakhit Dafaalla (is-Sudan), André Misiekaba (is-Suriname), Federico Abaga Ondo (il-Guinea Ekwatorjali), Siaosi Ofa Ki V. Sovaleni (Tonga), Agathon Rwasa (il-Burundi), Papa Babou Ndiaye (is-Senegal), Margaret Kamar (il-Kenja) u Rick Tchamako Mahe (Vanuatu).

Ħafna Membri tal-AKP staqsew mistoqsijiet dwar in-negozjati ta' wara l-Ftehim ta' Cotonou u esprimew tħassib dwar l-istruttura reġjonali proposta, li kienet meqjusa bħala tentattiv biex jiżżarma l-grupp u l-identità tal-AKP. Intalbet kjarifika dwar it-twaqqif komuni tal-AKP, dwar l-istruttura istituzzjonali futura u dwar id-dimensjoni parlamentari tas-sħubija futura. Tqajmu mistoqsijiet dwar ir-rabta bejn is-sigurtà u l-iżvilupp u s-sitwazzjoni fis-Saħel u l-pajjiżi tal-G5, u oħrajn iffukaw fuq kwistjonijiet kummerċjali, l-impatt tal-Brexit fuq l-ekonomiji tal-AKP, il-governanza fiskali, u l-politika tal-UE fil-qasam tal-innovazzjoni u t-trasferiment teknoloġiku.

Il-Kummissarju Mimica wieġeb il-mistoqsijiet imqajma mill-Membri billi segwa l-ordni tal-proċedura “catch-the-eye”.

6.   Ħin għall-Mistoqsijiet lill-Kummissjoni

B'kollox saru 11-il mistoqsija lill-Kummissjoni.

Preċedentement, il-Kummissjoni kienet wieġbet il-mistoqsijiet bil-miktub. Il-Kummissarju Mimica ta tweġibiet orali lill-mistoqsijiet supplimentari relatati mal-kwistjonijiet oriġinali li ġejjin:

| | Mistoqsija orali Nru 1 imressqa minn Neena Gill dwar l-eżiti tas-Sħubija dwar l-Enerġija Afrika-UE u l-finanzjament tal-UE għall-klima lill-pajjiżi sħab tal-AKP |
| --- | --- |

Mistoqsija orali Nru 1 imressqa minn Neena Gill dwar l-eżiti tas-Sħubija dwar l-Enerġija Afrika-UE u l-finanzjament tal-UE għall-klima lill-pajjiżi sħab tal-AKP

| | Mistoqsija orali Nru 2 imressqa minn Jo Leinen dwar l-involviment tal-pajjiżi tal-AKP fl-istrateġija tal-UE għad-diplomazija dwar il-klima |
| --- | --- |

Mistoqsija orali Nru 2 imressqa minn Jo Leinen dwar l-involviment tal-pajjiżi tal-AKP fl-istrateġija tal-UE għad-diplomazija dwar il-klima

| | Mistoqsija orali Nru 3 imressqa minn Enrique Guerrero Salom dwar l-istabbiliment ta' kapaċità minima ta' awtodipendenza fis-settur tas-saħħa fir-Repubblika Ċentru-Afrikana, fir-Repubblika Demokratika tal-Kongo u fis-Sudan t'Isfel |
| --- | --- |

Mistoqsija orali Nru 3 imressqa minn Enrique Guerrero Salom dwar l-istabbiliment ta' kapaċità minima ta' awtodipendenza fis-settur tas-saħħa fir-Repubblika Ċentru-Afrikana, fir-Repubblika Demokratika tal-Kongo u fis-Sudan t'Isfel

| | Mistoqsija orali Nru 5 imressqa minn Norbert Neuser dwar il-Fond Fiduċjarju ta' Emerġenza tal-UE għall-Afrika |
| --- | --- |

Mistoqsija orali Nru 5 imressqa minn Norbert Neuser dwar il-Fond Fiduċjarju ta' Emerġenza tal-UE għall-Afrika

| | Mistoqsija orali Nru 7 imressqa minn Thierry Cornillet (li ħa post Nathalie Griesbeck) dwar ir-relazzjonijiet AKP-UE u l-ġlieda kontra l-korruzzjoni |
| --- | --- |

Mistoqsija orali Nru 7 imressqa minn Thierry Cornillet (li ħa post Nathalie Griesbeck) dwar ir-relazzjonijiet AKP-UE u l-ġlieda kontra l-korruzzjoni

| | Mistoqsija orali Nru 8 imressqa minn Halifa Sallah (il-Gambja) dwar il-Ftehim dwar is-Sajd Sostenibbli jew Responsabbli mal-Istati tal-AKP |
| --- | --- |

Mistoqsija orali Nru 8 imressqa minn Halifa Sallah (il-Gambja) dwar il-Ftehim dwar is-Sajd Sostenibbli jew Responsabbli mal-Istati tal-AKP

| | Mistoqsija orali Nru 9 imressqa minn Catherine Bearder dwar l-implimentazzjoni tas-Sħubija AKP-UE |
| --- | --- |

Mistoqsija orali Nru 9 imressqa minn Catherine Bearder dwar l-implimentazzjoni tas-Sħubija AKP-UE

| | Mistoqsija orali Nru 11 imressqa minn Maria Heubuch (li tissostitwixxi lil Bodil Valero) dwar is-sitwazzjoni fil-Burundi |
| --- | --- |

Mistoqsija orali Nru 11 imressqa minn Maria Heubuch (li tissostitwixxi lil Bodil Valero) dwar is-sitwazzjoni fil-Burundi

L-awturi tal-mistoqsijiet Nru 4, 6 u 10 ma kinux preżenti.

7.   Azzjoni meħuda mill-Kummissjoni dwar ir-riżoluzzjonijiet adottati waqt is-36 sessjoni tal-Assemblea Parlamentari Konġunta

Il-Kummissarju Mimica indika li l-Kummissjoni kienet bagħtet noti dwar ir-riżoluzzjonijiet adottati f'Cotonou (il-Benin) dwar: il-ġlieda kontra ċ-ċiberkriminalità u t-traffikar tad-droga; l-iżvilupp ta' intrapriżi żgħar u ta' daqs medju (SMEs) fil-qalba tat-trasformazzjoni ekonomika fil-pajjiżi AKP; il-ġlieda kontra l-effetti destabbilizzanti tat-traffikar ta' organiżmi selvaġġi fil-pajjiżi AKP u l-promozzjoni tal-implimentazzjoni tad-dimensjoni esterna tal-Pjan ta' Azzjoni tal-UE kontra t-traffikar ta' organiżmi selvaġġi, u l-urġenzi dwar l-impatt taż-żieda fil-populiżmu fir-rigward tal-globalizzazzjoni, u dwar l-impatt tat-tibdil fil-klima, b'mod partikolari fuq Stati Gżejjer Żgħar li qed Jiżviluppaw. Dawn in-noti ta' segwitu ġew diskussi fil-laqgħat tal-kumitat rilevanti.

8.   L-impatt tal-Brexit fuq is-sħubija AKP-UE

Dibattitu mingħajr riżoluzzjoni mal-Barunessa Patricia Scotland, Segretarju Ġenerali, Segretarjat tal-Commonwealth

Il-Barunessa Scotland, Segretarju Ġenerali tal-Commonwealth, tat ġieħ lis-sinifikat tal-Assemblea Parlamentari Konġunta AKP-UE u semmiet il-kollaborazzjoni produttiva eżistenti bejn il-pajjiżi tal-AKP u l-Commonwealth. Hija fakkret li 40 membru tal-AKP kienu wkoll membri tal-familja tal-Commonwealth u kellhom ħafna similaritajiet, bħal rabtiet storiċi mill-qrib, lingwa u liġi komuni. Hija ffukkat l-intervent tagħha fuq l-implikazzjonijiet kummerċjali tal-Brexit, li fl-aħħar mill-aħħar se jiddependu fuq in-natura tar-relazzjonijiet futuri tar-Renju Unit mal-UE. Il-Barunessa Scotland stabbiliet kif il-Commonwealth tista' tikkolabora mal-AKP fil-futur u semmiet il-possibbiltà li jissaħħu l-oqsma eżistenti ta' kollaborazzjoni u li tiġi intensifikata s-sħubija.

Kelliema: Alpha Ousmane (il-Burkina Faso), Michael Gahler, Halifa Baboucar Sallah (il-Gambja), David Martin, Sir Louis Straker (Saint Vincent u l-Grenadini), Catherine Bearder, Clifford Andre (is-Seychelles), Mathew Sahr Nyuma (Sierra Leone), Adjedoue Weidou (iċ-Chad), Joachim Zeller, Jomo Mfanawemakhosi Dlamini (ir-Renju tal-Eswatini), Neena Gill, Pedro Silva Pereira, Julie Ward, Mauricia Thomas-Francis (Saint Lucia), Sebastian C. Kopulande (iż-Żambja) u Jo Leinen.

Diversi Membri tal-AKP esprimew tħassib dwar l-impatt tal-Brexit fuq il-kummerċ, l-esportazzjoni ta' prodotti bażiċi tal-AKP, u r-regoli tal-oriġini. Kien hemm ukoll mistoqsijiet dwar l-impatt tal-Brexit fuq ir-riżorsi finanzjarji allokati għad-dispożizzjonijiet fil-qasam tal-iżvilupp u l-assistenza teknika.

9.   Il-Forum tan-Nisa

Il-Kopresident tal-Forum Julie Ward ippreżentat il-konklużjonijiet, li ffukaw fuq il-ġlieda kontra t-traffikar tan-nisa u l-bniet fl-Ewropa u l-pajjiżi tal-AKP. Il-membri ġew infurmati dwar is-sitwazzjoni speċifika fir-Rumanija, fejn aktar u aktar nisa u bniet qed jiġu traffikati għal skopijiet sesswali, tax-xogħol u ta' traffikar tal-organi. Minkejja l-eżistenza tal-qafas leġiżlattiv xieraq, l-awtoritajiet Rumeni jħabbtu wiċċhom ma' diffikultajiet fil-ġlieda kontra l-gruppi kriminali involuti f'dan it-traffikar. Ġie ssuġġerit li s-suġġett għandu jiġi diskuss aktar fil-qafas tal-kumitati politiċi jew soċjali.

Kelliema: Halifa Baboucar Sallah (il-Gambja), Tulia Ackson (it-Tanzanija).

(Is-seduta spiċċat fis-18.43)

Joseph OWONA KONO

Louis MICHEL

Kopresidenti

Patrick I. GOMES

José Javier FERNÁNDEZ FERNÁNDEZ(Aġent)

Kosegretarji Ġenerali

---

| 8.10.2020 | MT | Il-Ġurnal Uffiċjali tal-Unjoni Ewropea | C 334/5 |
| --- | --- | --- | --- |

8.10.2020

MT

Il-Ġurnal Uffiċjali tal-Unjoni Ewropea

C 334/5

---

MINUTI TAS-SEDUTA TA’ FILGĦODU TAT-TLIETA, 19 TA’ MARZU 2019

(2020/C 334/02)

WERREJ

| 10. | Il-mudell ekonomiku tagħna huwa kompatibbli mat-tibdil fil-klima? | 5 |
| --- | --- | --- |

10.

| 11. | Tema urġenti Nru 1: Il-kwistjonijiet involuti u l-isfidi marbuta mal-istat tad-dritt fl-Unjoni Ewropea u l-pajjiżi AKP | 5 |
| --- | --- | --- |

11.

| 12. | Il-possibbiltajiet li l-enerġiji rinnovabbli jġibu żvilupp ekonomiku sostenibbli fil-pajjiżi AKP, u b'mod partikolari f'żoni remoti | 6 |
| --- | --- | --- |

12.

| 13. | It-tnaqqis globali tal-għadd ta' tfal, adolexxenti u żgħażagħ li ma jmorrux skola fil-pajjiżi AKP | 6 |
| --- | --- | --- |

13.

MINUTI TAS-SEDUTA TA’ FILGĦODU TAT-TLIETA, 19 TA’ MARZU 2019

Is-seduta bdiet fid-9.00

PRESIDENZA: Joseph OWONA KONO

Kopresident

10.   Il-mudell ekonomiku tagħna huwa kompatibbli mat-tibdil fil-klima?

Dibattitu mingħajr riżoluzzjoni ma' Yvo de Boer, ex Direttur Eżekuttiv tal-UNFCCC

Is-Sur Yvo de Boer, ex Segretarju Eżekuttiv tal-Konvenzjoni Qafas tan-Nazzjonijiet Uniti dwar it-Tibdil fil-Klima (UNFCCC), introduċa d-dibattitu mingħajr riżoluzzjoni dwar il-kompatibbiltà tal-mudell ekonomiku tagħna mat-tibdil fil-klima billi ġibed l-attenzjoni għall-fatt li minkejja t-tnaqqis sinifikanti fl-ispejjeż għall-enerġiji rinnovabbli, l-emissjonijiet tal-karbonju huma ogħla minn qatt qabel.

Huwa ffoka l-preżentazzjoni tiegħu fuq dak li jistgħu jagħmlu l-politiċi biex jimplimentaw b'mod effettiv il-Ftehim ta' Pariġi. Sa issa 180 pajjiż iffirmaw il-Ftehim, iżda 16 biss elaboraw strateġiji biex jiksbu l-objettivi tiegħu. Waħda mir-raġunijiet hija l-pożizzjoni meħuda mill-gvernijiet li jeqirdu l-faqar billi jippromwovu t-tkabbir, u ħafna drabi t-teknoloġiji meħtieġa inizjalment ikunu jiswew ħafna flus. Huwa jissuġġerixxi li dawk li jfasslu l-politika jinsistu fuq il-valutazzjoni sistematika tas-sostenibbiltà tal-investimenti, u li kemm il-pubbliku kif ukoll id-donaturi jappoġġaw finanzjarjament l-investimenti inizjali fit-teknoloġija meħtieġa għall-produzzjoni tal-enerġija rinnovabbli. L-aħbar it-tajba hija li pajjiżi li qabel kienu joqogħdu lura, bħaċ-Ċina u l-Indja, qed jagħmlu progress sinifikanti lejn it-trasformazzjoni f'ekonomiji sostenibbli.

Kelliema: Alpha Ousmane (il-Burkina Faso), Theodor Dumitru Stolojan, Jo Leinen, Lucie Milebou-Aubusson (il-Gabon), Catherine Bearder, Halifa Baboucar Sallah (il-Gambja), Maria Heubuch, Michel Kamano (il-Guinea), Lídia Senra Rodríguez, Moses Cheboi (il-Kenja), Raphael Joseph Mhone (il-Malawi), Louis Joseph Manscour, Amadou Dioffo (in-Niġer), Faumuina Liuga (Samoa), Carlos Zorrinho, Clifford Andre (is-Seychelles), Mathew Sahr Nyuma (Sierra Leone), Andre Misiekaba (is-Suriname), Michael Gahler, Ahamada Soukouna (il-Mali), Ana Rita Geremias Sithole (il-Mozambique), Price Cyprien (il-Haiti), Louis Michel, Domenico Rosa (il-Kummissjoni Ewropea).

Il-Membri qablu li l-mudell ekonomiku attwali, li huwa bbażat fuq il-konsum bla bla rażan tal-prodotti, ixekkel l-iżvilupp sostenibbli u jqiegħed fil-periklu s-sopravivenza tal-umanità. Għalhekk, huwa ta' importanza vitali li l-mudell ekonomiku jiġi aġġustat b'mod li jkun kompatibbli mat-tibdil fil-klima u mal-Għanijiet ta' Żvilupp Sostenibbli.

11.   Tema urġenti Nru 1: Il-kwistjonijiet involuti u l-isfidi marbuta mal-istat tad-dritt fl-Unjoni Ewropea u l-pajjiżi AKP

Kien hemm konsensus ċar kemm fost il-pajjiżi AKP kif ukoll fost il-Membri tal-UE li r-rispett għall-istat tad-dritt jinsab fil-qalba ta' kwalunkwe demokrazija li tiffunzjona tajjeb u huwa essenzjali għaż-żamma u d-difiża tad-drittijiet u l-libertajiet tal-bniedem.

Bosta Membri tkellmu dwar l-isfidi għall-istat tad-dritt – fl-Ewropa kif ukoll fil-pajjiżi AKP – fosthom l-ispazju mnaqqas għas-soċjetà ċivili, ir-restrizzjonijiet fuq il-libertà tal-midja u tal-espressjoni, l-aħbarijiet foloz u l-populiżmu, l-influwenza barranija indebita fuq l-elezzjonijiet, il-korruzzjoni u l-abbuż tal-poter mill-gvernijiet u minn awtoritajiet pubbliċi oħra.

Ir-rappreżentant ta' Comoros ta ħarsa ġenerali lejn is-sitwazzjoni preelettorali fil-pajjiż, filwaqt li nnota n-nuqqas ta' trasparenza demokratika, u talab li d-dikjarazzjoni tiegħu dwar dan il-punt tiġi riflessa fil-minuti.

Kelliema: Alpha Ousmane (il-Burkina Faso), Frank Engel, Oumouri Mmadi Hassani Oumouri (Comoros), Juan Fernando Lopez Aguilar, Agnima Alain-Michel Lobognon (il-Kosta tal-Avorju), Halifa Baboucar Sallah (il-Gambja), Lídia Senra Rodríguez, Nicolas Bay, Michael Gahler, Clifford Andre (is-Seychelles), Julie Ward, Adjedoue Weidou (iċ-Chad), Jacob L. Oulanyah (l-Uganda), Loius Michel, Marius Yaya Doumba (il-Kamerun), Domenico Rosa (il-Kummissjoni Ewropea).

Il-Membri enfasizzaw l-importanza li jkun hemm kooperazzjoni ikbar biex jiġu indirizzati dawn l-isfidi u li jinżamm ir-rispett għall-istat tad-dritt fil-ftehim futur UE–AKP.

Kumitat għall-Iżvilupp Ekonomiku, il-Finanzi u l-Kummerċ

Korapporteurs: Clifford Andre (is-Seychelles) and Željana Zovko

Il-Membri laqgħu r-rapport f'waqtu dwar l-iżgurar tal-aċċess għal enerġija affordabbli, affidabbli, sostenibbli u moderna għal kulħadd b'konformità mal-azzjoni klimatika u l-objettivi tal-Ftehim ta' Pariġi. Ir-rapport jipproponi għadd ta' rakkomandazzjonijiet u modi innovattivi ta' kooperazzjoni bejn l-UE u l-pajjiżi AKP bil-ħsieb li jiġi żviluppat il-potenzjal tal-enerġija sostenibbli tas-sħab AKP, b'mod partikolari f'żoni remoti. Dan jappella wkoll għall-integrazzjoni tat-tħassib trażversali u għall-aċċess għal enerġija rinnovabbli, affordabbli u effiċjenti.

Kelliema: Marius Yaya Doumba (il-Kamerun), Mr Stefan Gehrold, Davy Victorien Yama (ir-Repubblika Ċentru-Afrikana), Thierry Cornillet, Jo Leinen, Halifa Baboucar Sallah (il-Gambja), Michel Kamano (il-Guinea), Federico Abaga Ondo (il-Guinea Ekwatorjali), Price Cyprien (il-Haiti), Lídia Senra Rodríguez, Moses Cheboi (il-Kenja), Raphael Joseph Mhone (il-Malawi), Joachim Zeller, Amadou Dioffo (in-Niġer), Mauricia Thomas-Francis (Saint Lucia), Faumuina Liuga (Samoa), Norbert Neuser, Adjedoue Weidou (iċ-Chad), Babiker Mohamed Tom Bakhit Dafaalla (is-Sudan), Maria Heubuch, Siaosi Ofa Ki Vahafolau Sovaleni (Tonga), Domenico Rosa (il-Kummissjoni Ewropea).

Il-Korapporteurs, Clifford Andre, u Frank Engel, li ssostitwixxa lil Željana Zovko, għalqu d-dibattitu.

Kumitat għall-Affarijiet Soċjali u l-Ambjent

Korapporteurs: Joseph Yopy Yopy (Papua New Guinea) u Laura Agea

Joseph Yopy Yopy (Papua New Guinea), Korapporteur, introduċa r-rapport.

Id-deċentralizzazzjoni tal-għajnuna mill-awtoritajiet ta' finanzjament lokali kienet importanti ħafna f'termini ta' assistenza biex jiġi evitat it-tluq bikri mill-iskola; din l-għajnuna tista' għalhekk tasal għand l-iskejjel l-aktar fil-bżonn b'mod aktar effiċjenti. Biex iż-żgħażagħ jiġu mħeġġa biex ma jitilqux mill-iskola, ġew proposti wkoll għadd ta' soluzzjonijiet oħra: minbarra li tiġi pprovduta infrastruttura xierqa, l-iskejjel jistgħu jsiru aktar attraenti billi jipprovdu ikliet b'xejn, inklużi attivitajiet komplementari bħall-isport, kif ukoll jiġi żgurat li jkun hemm prodotti sanitarji adegwati u segregazzjoni tat-tojlits sabiex il-bniet adolexxenti ma jitilqux l-iskola minħabba li jħossuhom imbarazzati. Barra minn hekk, il-ħtieġa ta' edukazzjoni primarja u sekondarja obbligatorja kienet enfasizzata bħalma kienet enfasizzata wkoll l-edukazzjoni mhux formali, bħat-taħriġ vokazzjonali għal kull min jinsab ġewwa u barra mis-sistema skolastika formali.

Kelliema: Alpha Ousmane (il-Burkina Faso), Stefan Gehrold, Davy Victorien Yama (ir-Repubblika Ċentru-Afrikana), Norbert Neuser, Agnima Alain-Michel Lobognon (il-Kosta tal-Avorju), Jomo M. Dlamini (ir-Renju tal-Eswatini), Catherine Bearder, Halifa Baboucar Sallah (il-Gambja), Louis Michel, Ben Abdallah Banda (il-Ghana), Maria Heubuch, Price Cyprien (il-Haiti), Margaret Kamar (il-Kenja), Heather Mwiza Sibungo (in-Namibja), Amadou Dioffo (in-Niġer), Lídia Senra Rodríguez, Faumuina Liuga (Samoa), Papa Babou Ndiaye (is-Senegal), Clifford Andre (is-Seychelles), Julie Ward, Mathew Sahr Nyuma (Sierra Leone), Adjedoue Weidou (Chad), Michael R. Nyambuya (iż-Żimbabwe), Sebastian Kopulande (iż-Żambja), Domenico Rosa (il-Kummissjoni Ewropea).

Joseph Yopy Yopy (Papua New Guinea), Korapporteur, għalaq id-dibattitu.

B'konklużjoni tas-sessjoni ta' filgħodu, il-Kopresident Joseph Owona Kono rringrazzja lill-Kopresident Louis Michel għall-impenn dejjiemi tiegħu lejn l-Assemblea. Il-kopresident Louis Michel irringrazzja lill-Membri preżenti, filwaqt li enfasizza r-responsabbiltà tal-UE lejn il-pajjiżi AKP u d-determinazzjoni li jkompli l-impenn tiegħu f'dan ir-rigward anke wara t-tluq tiegħu mill-arena politika attiva, u awgura kull suċċess għar-relazzjonijiet AKP-UE futuri.

(Is-seduta ntemmet fis-13.03)

Joseph OWONA KONO

Louis MICHEL

Kopresidenti

Patrick I. GOMES

José Javier FERNÁNDEZ FERNÁNDEZ(Aġent)

Kosegretarji Ġenerali

---

| 8.10.2020 | MT | Il-Ġurnal Uffiċjali tal-Unjoni Ewropea | C 334/8 |
| --- | --- | --- | --- |

8.10.2020

MT

Il-Ġurnal Uffiċjali tal-Unjoni Ewropea

C 334/8

---

MINUTI TAS-SEDUTA TA’ WARANOFSINHAR TAT-TLIETA, 19 TA’ MARZU 2019

(2020/C 334/03)

WERREJ

| 14. | Tema urġenti Nru 2: Reati ambjentali | 8 |
| --- | --- | --- |

14.

| 15. | L-importanza u d-dimensjoni strateġika tas-sħubija AKP-UE | 9 |
| --- | --- | --- |

15.

| 16. | L-implimentazzjoni tal-patt globali dwar il-migrazzjoni | 9 |
| --- | --- | --- |

16.

| 17. | Rapport dwar il-Konferenza taż-Żgħażagħ | 9 |
| --- | --- | --- |

17.

MINUTI TAS-SEDUTA TA’ WARANOFSINHAR TAT-TLIETA, 19 TA’ MARZU 2019

Is-seduta bdiet fit-15.02

PRESIDENZA: Juan Fernando LOPEZ AGUILAR

Aġent Kopresident

14.   Tema urġenti Nru 2: Reati ambjentali

Membri tal-AKP u tal-UE mill-ispettru politiku kollu saħqu fuq l-importanza li tittieħed azzjoni aktar b'saħħitha kontra r-reati ambjentali. Dan hu essenzjali kemm għall-ħarsien tal-bijodiversità, l-ekosistemi u t-tafja tat-tibdil fil-klima, kif ukoll għas-salvagwardja tal-għajxien u s-saħħa tal-bniedem. Huwa importanti wkoll fil-ġlieda kontra tipi oħra ta' kriminalità organizzata, li r-reati ambjentali jkunu sikwit marbuta magħhom. Il-membri saħqu fuq il-bżonn li jintlaħaq qbil sabiex tinstab definizzjoni għal reati bħal dawn, li fil-preżent ma teżistix.

Filwaqt li sar l-argument li għandha tinżamm distinzjoni ċara bejn attivitajiet illegali u legali, xi Membri qalu li hemm bżonn approċċ aktar olistiku għall-attivitajiet li jagħmlu ħsara lill-ambjent. L-attivitajiet imsemmija jinkludu s-sajd illegali u r-rimi ta' skart.

Fost dawn, il-kriminalità ambjentali marittima ngħatat attenzjoni partikolari. Rappreżentanti mill-pajjiżi tal-AKP affettwati taw rendikont tal-ħsara li saret, il-miżuri li qed jittieħdu fil-preżent u l-miżuri addizzjonali meħtieġa.

Il-membri saħqu fuq il-bżonn ta' appoġġ għall-kapaċitajiet tal-pajjiżi tal-AKP fil-ġlieda kontra l-kriminalità ambjentali.

Diversi Membri talbu sanzjonijiet eħrex, u ġiet diskussa l-idea li d-definizzjoni ta' delitti kontra l-umanità tiġi estiża b'tali mod li jiddaħħlu r-reati ambjentali.

Kelliema: Alpha OUSMANE (il-Burkina Faso), Stefan GEHROLD, Halifa Baboucar SALLAH (il-Gambja), Jo LEINEN, Ben Abdallah BANDA (il-Ghana), Catherine BEARDER, Federico ABAGA DUDO (il-Guinea Ekwatorjali), Maria HEUBUCH, Price CYPRIEN (il-Haiti), Moses CHEBOI (il-Kenja), Joachim ZELLER, Clifford ANDRE (is-Seychelles), Louis Joseph MANSCOUR, Andre MISIEKABA (is-Suriname), Jacob L. OULANYAH (l-Uganda), Lucie MILEBOU-AUBUSSON (il-Gabon), Babiker MOHAMED TOM BAKHIT DAFAALLA (is-Sudan).

Kummissjoni: Domenico Rosa

Clifford André (is-Seychelles) u Julie Ward għalqu d-dibattitu.

Fi tmiem id-dibattitu, Sir Louis H. STRAKER għadda kumment dwar is-sitwazzjoni tal-pajjiżi milquta miċ-ċiklun Idai. Halifa Babucar SALLAH tenna kliemu. Wara dawn l-interventi, il-Kopresidenti ddeċidew li joħorġu stqarrija għall-istampa konġunta dwar l-effetti traġiċi taċ-ċiklun.

Kumitat għall-Affarijiet Politiċi

Korapporteurs: Sebastian Kopulande (iż-Żambja) u David Martin (minflok Maria Arena)

Ħafna Membri qablu li s-sħubija attwali ma żammitx il-wegħdiet kollha tagħha u li n-negozjaturi għandhom jużaw ir-rapport bħala referenza għal sħubija ġdida aktar b'saħħitha. Din is-sħubija għandu jkun fiha parametri referenzjarji ċari, u t-tnaqqis fil-faqar għandu jkun l-indikatur li jiddetermina s-suċċess finali. Is-sħubija AKP-UE, li tkopri aktar minn 50 % tal-Istati Membri tan-NU, għandha tindirizza kwistjonijiet globali reali bħall-Aġenda 2030, il-Ftehim ta' Pariġi dwar il-Klima, l-evażjoni internazzjonali tat-taxxa u d-difiża ta' ordni globali multilaterali bbażat fuq ir-regoli. Il-Membri tal-AKP esprimew it-tħassib tagħhom dwar l-iżbilanċ persistenti tal-poter bejn l-UE u l-Grupp ta' Stati AKP u dwar il-possibbiltà li s-sħubija l-ġdida tkun waħda aktar “reġjonalizzata”.

Kelliema: Alpha OUSMANE (il-Burkina Faso), Michael GAHLER, Halifa Baboucar SALLAH (il-Gambja), Carlos ZORRINHO, Michel KAMANO (il-Guinea), Federico ABAGA DUDO (il-Guinea Ekwatorjali), Price CYPRIEN (il-Haiti), Maria HEUBUCH, Margaret KAMAR (il-Kenja), Ahamada SOUKOUNA (il-Mali), Clifford ANDRE (is-Seychelles), Joachim ZELLER, Adjedoue WEIDOU (iċ-Chad), Jacob L. OULANYAH (l-Uganda), Ben Abdallah BANDA (il-Ghana).

Kummissjoni: Domenico Rosa

Korapporteurs: Sebastian Kopulande (iż-Żambja) u David Martin għalqu d-dibattitu.

Segretarju Ġenerali tal-AKP: Patrick I. GOMES, Sir Louis H. STRAKER.

Dibattitu prinċipali ma' Elspeth Guild, Professur tal-Liġi fil-Queen Mary College, l-Università ta' Londra

Maġġoranza kbira ħafna ta' Membri tal-AKP u tal-PE faħħru l-merti tal-Patt Globali għal Migrazzjoni Sikura, Ordnata u Regolari (GCM) u ddispjaċihom li mhux l-Istati Membri kollha tal-UE kienu vvutaw favur. Il-Membri rrikonoxxew il-kumplessità tat-taħlita ta' leġiżlazzjoni nazzjonali, ftehimiet internazzjonali, drittijiet tal-bniedem u etika f'dinja globalizzata u kkaratterizzata minn inugwaljanzi u żbilanċ fit-tkabbir demografiku bejn kontinent u ieħor. Madankollu, il-politiki dwar il-migrazzjoni għandhom ikunu bbażati fuq fatti reali u mhux fuq sentimenti u fake news (li jistgħu jiġu manipulati għal skopijiet elettorali). Il-biċċa l-kbira tal-Membri qablu wkoll dwar il-bżonn ta' responsabbiltà kondiviża biex jiġu indirizzati l-isfidi relatati mal-fenomenu tal-migrazzjoni fi spirtu ta' kooperazzjoni u interess reċiproku. Il-governanza tajba, id-drittijiet tal-bniedem u l-iżvilupp jimxu id f'id, u l-industrijalizzazzjoni tal-Afrika se tkun kruċjali. Jista' jsir aktar biex jitwaqqaf it-traffikar tal-bnedmin iżda fl-istess ħin l-UE għandha żżid il-possibbiltajiet għal migrazzjoni legali.

Il-Membri appellaw biex il-GCM jiddaħħal fil-ftehim ta' sħubija AKP-UE li jmiss.

Il-Professur Elspeth Guild għalqet id-dibattitu billi rreferiet għaċ-ċifri tal-Eurostat li juru li l-maġġoranza vasta tal-migranti li jiġu fl-UE ma joriġinawx mill-pajjiżi tal-AKP.

Kelliema: Michael GAHLER, Halifa Baboucar SALLAH (il-Gambja), Juan Fernando LÓPEZ AGUILAR, Michel KAMANO (il-Guinea), Nathalie GRIESBECK, CYPRIEN (il-Haiti), Moses CHEBOI (il-Kenja), Ahamada SOUKOUNA (il-Mali), Nicolas BAY, Pedro SILVA PEREIRA, Julie WARD, Carlos ZORRINHO, Adjedoue WEIDOU (iċ-Chad), Jacob L. OULANYAH (l-Uganda), Ben Abdallah BANDA (il-Ghana).

Kummissjoni: Domenico Rosa

17.   Rapport dwar il-Konferenza taż-Żgħażagħ

Il-Kopresident u l-Kopresidenti tal-Konferenza – André Clifford (is-Seychelles) u Julie Ward – taw il-kelma lil Madalina Huzum u Tudor Drujescu, żewġ parteċipanti żgħażagħ Rumeni, biex jirrapportaw dwar l-eżitu ta' dan l-avveniment.

Il-Konferenza, iddedikata għall-protesti kontra t-tibdil fil-klima miż-żgħażagħ Ewropej u l-impatt potenzjali tagħhom fuq l-elezzjonijiet Ewropej, ġibdet numru kbir ta' żgħażagħ Rumeni, li kellhom skambju ta' fehmiet mal-Membri f'atmosfera amikevoli u informali. Il-parteċipanti esprimew tħassib dwar il-futur tal-pjaneta u nnutaw li l-miżuri li ħadu l-gvernijiet kontra t-tisħin globali kienu għadhom fil-biċċa l-kbira inadegwati. Huma rrimarkaw ukoll li anke f'oqsma li diġà ġew implimentati – bħar-riċiklaġġ – ħafna drabi ssib dgħufijiet u lakuni, u semmew il-livell baxx ta' riutilizzazzjoni ta' materjali magħmula mill-plastik bħala eżempju wieħed. Barra minn hekk enfasizzaw il-fatt li ż-żgħażagħ sikwit ikunu involuti fl-implimentazzjoni ta' proġetti fuq skala żgħira iżda qatt ma jiġu kkonsultati fit-tfassil tal-programmi qafas u l-ippjanar strateġiku kontra t-tibdil fil-klima.

(Is-seduta spiċċat fis-18.56)

Joseph OWONA KONO

Juan Fernando LÓPEZ AGUILAR

Kopresidenti

Patrick I. GOMES

José Javier FERNÁNDEZ FERNÁNDEZ(Aġent)

Kosegretarji Ġenerali

---

| 8.10.2020 | MT | Il-Ġurnal Uffiċjali tal-Unjoni Ewropea | C 334/11 |
| --- | --- | --- | --- |

8.10.2020

MT

Il-Ġurnal Uffiċjali tal-Unjoni Ewropea

C 334/11

---

MINUTI TAS-SEDUTA TA’ FILGĦODU TAL-ERBGĦA, 20 TA’ MARZU 2019

(2020/C 334/04)

WERREJ

| 18. | Dikjarazzjoni minn Tjekero Tweya, Ministru għall-Industrijalizzazzjoni u l-iżvilupp tal-SMEs (in-Namibja), President fil-kariga tal-Kunsill tal-AKP | 11 |
| --- | --- | --- |

18.

| 19. | Dikjarazzjoni minn Maria Magdalena Grigore, Segretarju tal-Istat, Ministeru għall-Affarijiet Barranin (ir-Rumanija), President fil-Kariga tal-Kunsill tal-UE | 11 |
| --- | --- | --- |

19.

| 20. | Ħin għall-Mistoqsijiet lill-Kunsill | 11 |
| --- | --- | --- |

20.

| 21. | Dibattitu mal-Kunsill – proċedura “catch the eye” | 12 |
| --- | --- | --- |

21.

| 22. | Ir-Rumanija u l-Pajjiżi tal-AKP – Naħdmu Flimkien fl-Arena Globali | 12 |
| --- | --- | --- |

22.

| 23. | Rapport tal-imsieħba ekonomiċi u soċjali | 13 |
| --- | --- | --- |

23.

MINUTI TAS-SEDUTA TA’ FILGĦODU TAL-ERBGĦA, 20 TA’ MARZU 2019

Is-seduta nfetħet fid-9.02

PRESIDENZA: Joseph OWONA KONO

Kopresident

18.   Dikjarazzjoni minn Tjekero Tweya, Ministru għall-Industrijalizzazzjoni u l-iżvilupp tal-SMEs (in-Namibja), President fil-kariga tal-Kunsill tal-AKP

Tjekero Tweya, il-Ministru għall-Industrijalizzazzjoni, il-Kummerċ u l-iżvilupp tal-SMEs (in-Namibja), President fil-kariga tal-Kunsill tal-AKP, tkellem dwar l-uniċità tas-sħubija AKP-UE, u ssottolinja l-importanza li tiġi ppreservata billi tingħata tifsira ġdida u kontenut mġedded. Huwa tenna mill-ġdid l-impenn tan-Namibja lejn is-sħubija tal-AKP. Huwa qal ukoll li n-Namibja temmen fil-multilateraliżmu u f'approċċ multilaterali biex jinstabu soluzzjonijiet għall-kunflitti. Huwa kompla b'deskrizzjoni tal-isforzi tan-Namibja biex isaħħaħ il-kooperazzjoni interkontinentali fl-oqsma politiċi, ekonomiċi u kummerċjali. F'dan il-qafas, il-Ministru ppreżenta l-isforzi tal-pajjiż diretti lejn il-ħolqien ta' impjiegi ġodda u ta' kwalità fuq il-livell lokali, reġjonali, nazzjonali u kontinentali bil-ħolqien ta' kundizzjonijiet favorevoli, li jafu l-bidu tagħhom minn qafas leġiżlattiv u regolatorju adegwat, aċċess faċli għall-kreditu għall-intraprendituri lokali u għall-SMEs, speċjalment in-negozji ġodda, aċċess għall-infrastruttura u għall-grilji tal-enerġija, il-politiki ekonomiċi domestiċi ta' espansjoni li jiffavorixxu d-domanda interna, u l-aċċess għall-swieq mingħajr dazju u bla ħlas ta' kwoti. Huwa enfasizza l-importanza li jiġu prodotti beni u servizzi b'valur miżjud lokali għoli, u mhux biss li tiġi estratta l-materja prima li wara tintbagħat x'imkien ieħor għall-ipproċessar u għall-użu. Il-Ministru semma wkoll l-importanza tas-sħubija reġjonali tal-SADC u tal-potenzjal ta' valur miżjud tal-Ftehim ta' Sħubija Ekonomika UE-SADC, fil-promozzjoni tal-iżvilupp.

19.   Dikjarazzjoni minn Maria Magdalena Grigore, Segretarju tal-Istat, Ministeru għall-Affarijiet Barranin (ir-Rumanija), President fil-Kariga tal-Kunsill tal-UE

Maria Magdalena Grigore, Segretarju tal-Istat, Ministeru għall-Affarijiet Barranin, President fil-Kariga tal-Kunsill tal-UE, iddeskriviet il-prijoritajiet ewlenin tal-viżjoni tal-UE rigward ir-relazzjonijiet mal-grupp ta' Stati tal-AKP. Dawn jinkludu l-implimentazzjoni tal-Ftehim ta' Pariġi dwar l-azzjoni klimatika, il-qafas ta' wara l-Ftehim ta' Cotonou għall-kooperazzjoni AKP-UE dwar kwistjonijiet ta' kooperazzjoni, żgħażagħ, migrazzjoni u sigurtà.

20.   Ħin għall-Mistoqsijiet lill-Kunsill

Tressqu disa' mistoqsijiet lill-Kunsill tal-AKP u 5 oħra lill-Kunsill tal-UE.

Tjekero Tweya wieġeb f'isem il-Kunsill tal-AKP għall-mistoqsijiet bil-miktub li ġejjin kif ukoll għall-mistoqsijiet supplimentari:

L-awtur tal-mistoqsija Nru 1 ma kienx preżenti.

Mistoqsija Nru 2 minn Natalie Griesbeck (li ħadet post Thierry Cornillet) dwar il-Kooperazzjoni fi kwistjonijiet dwar ir-reġistru pubbliku.

Mistoqsija supplimentari dwar liema pajjiżi individwali rilevanti li jinsabu lesti li jikkooperaw mal-UE dwar din il-kwistjoni.

Mistoqsija Nru 3 minn Natalie Griesbeck (li ħadet post Catherine Bearder) dwar l-Implimentazzjoni tas-Sħubija AKP-UE.

L-awtur tal-mistoqsija Nru 4 ma kienx preżenti.

L-awtur tal-mistoqsija Nru 5 ma kienx preżenti.

Mistoqsija Nru 6 minn Julie Ward dwar il-Protezzjoni tal-persuni LGBTQI+ fit-Tanzanija.

Mistoqsija Nru 7 minn Jo Leinen dwar is-Sitwazzjoni fil-Gabon

Mistoqsija supplimentari dwar il-kontributi possibbli bejn l-UA u l-UE biex tiġi ffaċilitata r-riżoluzzjoni tal-kriżi politika fil-Gabon.

L-awtur tal-mistoqsija Nru 8 ma kienx preżenti.

Mistoqsija Nru 9 minn Halifa Sallah (il-Gambja) dwar il-Kooperazzjoni Intra-AKP u kontra s-Sindromu tad-Dipendenza.

Maria Magdalena Grigore, f'isem il-Kunsill tal-UE wieġbet għall-mistoqsijiet li ġejjin:

L-awtur tal-mistoqsija Nru 10 ma kienx preżenti.

L-awtur tal-mistoqsija Nru 11 ma kienx preżenti.

Mistoqsija Nru 12 minn Nathalie Griesbeck dwar il-Futur tar-relazzjonijiet AKP-UE u l-kompetizzjoni internazzjonali

L-awtur tal-mistoqsija Nru 13 ma kienx preżenti.

Mistoqsija Nru 14 minn Halifa Sallah (il-Gambja) dwar il-Fond Fiduċjarju Ewropew għall-Afrika.

21.   Dibattitu mal-Kunsill – proċedura “catch the eye”

Il-mistoqsijiet u l-kummenti tal-membri kienu jikkonċernaw prinċipalment il-Ftehim ta' Cotonou u dak li għandu jiġi wara, id-dimensjoni parlamentari tar-relazzjonijiet AKP-UE, it-twettiq ta' ftehim kontinentali Afrikan ta' kummerċ ħieles, il-miżuri għall-promozzjoni tal-industrijalizzazzjoni fil-pajjiżi tal-AKP, il-progress imwettaq biex jitnaqqas il-faqar fis-Senegal, il-qerda massiva fil-Malawi, il-Możambik u ż-Żimbabwe kkawżati miċ-ċiklun Idai u dwar jekk l-interventi fil-Ħaiti għandhomx bżonn jiġu riveduti sabiex dawn ikollhom impatt reali fuq il-kundizzjonijiet tal-għajxien.

Kelliema: Halifa Sallah (il-Gambja), Mmadi Hassani (Comoros), Norbert Neuser, Adjedoue Weidou (iċ-Ċhad), Michel Kamano (il-Guinea), Clifford Andre (is-Seychelles), Price Cyprien (il-Haiti), Ben Abdallah Banda (il-Ghana), Stefan Gehrold, Jomo Mfanawemakhosi Dlamin (ir-Renju tal-Eswatini), Raphael Mhone (il-Malawi), Agnima Alain-Michel Lobognon (il-Kosta tal-Avorju), Jacob Oulanyah (l-Uganda)

Tjekero Tweya, f'isem il-Kunsill tal-AKP u Maria Magdalena Grigore, f'isem il-Kunsill tal-UE, wieġeb għall-mistoqsijiet.

22.   Ir-Rumanija u l-Pajjiżi tal-AKP – Naħdmu Flimkien fl-Arena Globali

Skambju ta' fehmiet ma' Teodor Meleşcanu, Ministru għall-Affarijiet Barranin

Il-Ministru Meleşcanu ġibed l-attenzjoni għall-kontribuzzjonijiet tar-Rumanija favur il-missjonijiet taż-żamma tal-paċi tan-NU fil-Haiti u fil-Mali. Huwa enfasizza l-impenn tar-Rumanija favur multilateraliżmu effikaċi u semma l-kandidatura kurrenti tagħha għal siġġu mhux permanenti fuq il-Kunsill tas-Sigurtà tan-NU.

Il-Membri rrikonoxxew l-akkoljenza fir-Rumanija ta' studenti Afrikani fl-universitajiet Rumeni taħt ir-reġim komunista. Huma ħeġġew it-teħid ta' passi ulterjuri diretti lejn il-qawmien mill-ġdid ta' kooperazzjoni simili. Barra minn hekk, l-azzjoni klimatika tqieset bħala qasam importanti li għandha ssir enfasi fuqu.

Kelliema: Michael Gahler, Halifa Baboucar Sallah (il-Gambja), Julie Ward, Moses Cheboi (il-Kenja), Louis Straker (Saint Vincent u l-Grenadini), Clifford Andre (is-Seychelles), Stefan Gehrold, Agathon Rwasa (il-Burundi), Michael Reuben Nyambuya (iż-Żimbabwe), Jacob Oulanyah (l-Uganda), Babiker Mohamed Tom Bakhit Dafaalla (is-Sudan), Salomào Luheto Xirimbimbi (l-Angola), Adjedoue Weidou (iċ-Ċhad), Michel Kamano (il-Guinea), Mmadi Hassani (il-Comoros)

PRESIDENZA: Clifford Andre (is-Seychelles)

23.   Rapport tal-imsieħba ekonomiċi u soċjali

Preżentazzjoni minn Jaroslaw Mulewicz, President tal-Kumitat ta' Segwitu tal-AKP, Kumitat Ekonomiku u Soċjali Ewropew

Jaroslaw Mulewicz, President tal-Kumitat ta' Segwitu tal-AKP, Kumitat Ekonomiku u Soċjali Ewropew ippreżenta r-rapport. Huwa enfasizza l-importanza tal-involviment xieraq tas-soċjetà ċivili fil-kooperazzjoni AKP-UE. Fil-kummenti tiegħu dwar l-enfasi kurrenti dwar iż-żieda tal-investiment privat fil-pajjiżi tal-AKP, huwa nnota l-bżonn ta' parteċipazzjoni reali u djalogu ma' kumpaniji li jistgħu jipprovdu l-investimenti mitluba.

Kelliema: Michel Kamano (il-Guinea), Adjedoue Weidou (iċ-Ċhad), Halifa Baboucar Sallah (il-Gambja), Mathew Sahr Nyuma (Sierra Leone), Julie Ward, Alpha Ousmane (il-Burkina Faso)

Jaroslaw Mulewicz wieġeb il-mistoqsijiet li tqajmu.

Patrick I. Gomes għalaq id-dibattitu.

(Il-laqgħa ġiet aġġornata fis-13.11 u tkompliet fis-14.49.)

Joseph OWONA KONO

Louis MICHEL

Kopresidenti

Patrick I. GOMES

José Javier FERNÁNDEZ FERNÁNDEZ(Aġent President)

Kosegretarji Ġenerali

---

| 8.10.2020 | MT | Il-Ġurnal Uffiċjali tal-Unjoni Ewropea | C 334/14 |
| --- | --- | --- | --- |

8.10.2020

MT

Il-Ġurnal Uffiċjali tal-Unjoni Ewropea

C 334/14

---

MINUTI TAS-SEDUTA TA’ WARANOFSINHAR TAL-ERBGĦA, 20 TA’ MARZU 2019

(2020/C 334/05)

WERREJ

| 24. | Votazzjoni dwar il-mozzjonijiet għal riżoluzzjoni inklużi fir-rapporti ppreżentati mit-tliet kumitati permanenti | 14 |
| --- | --- | --- |

24.

| 25. | Votazzjoni dwar il-mozzjonijiet għal riżoluzzjoni urġenti | 15 |
| --- | --- | --- |

25.

| 26. | Rapport dwar is-17-il laqgħa reġjonali li saret fis-Suriname, Paramaribo (Reġjun tal-Karibew) mit-28 ta' Frar sat-2 ta' Marzu 2019 – rapport tal-Kopresidenti | 15 |
| --- | --- | --- |

26.

| 27. | Sinteżi tar-rapporti mil-laqgħat tal-workshops | 15 |
| --- | --- | --- |

27.

| 28. | Kwistjonijiet varji | 15 |
| --- | --- | --- |

28.

| 29. | Data u post tat-38 Sessjoni tal-Assemblea Parlamentari Konġunta | 15 |
| --- | --- | --- |

29.

MINUTI TAS-SEDUTA TA’ WARANOFSINHAR TAL-ERBGĦA, 20 TA’ MARZU 2019

Is-seduta bdiet fit-14.49

PRESIDENZA: Louis-Joseph MANSCOUR

Aġent Kopresident

24.   Votazzjoni dwar il-mozzjonijiet għal riżoluzzjoni inklużi fir-rapporti ppreżentati mit-tliet kumitati permanenti

Il-Kopresident fakkar lill-Assemblea dwar il-proċeduri tal-votazzjoni.

| i) | L-importanza u d-dimensjoni strateġika tas-sħubija bejn l-AKP u l-UE (AP/102.726)
  (Kumitat għall-Affarijiet Politiċi)
  Tressqu rapport minn Sebastian Kopulande (iż-Żambja) u Maria Arena
  9 emendi.
  Emendi adottati: 3, 4, 5, 8
  Emendi miċħuda: 1, 2, 6, 7, 9
  Ir-riżoluzzjoni kif emendata ġiet adottata unanimament ħlief għal astensjoni waħda. |
| --- | --- |

i)

L-importanza u d-dimensjoni strateġika tas-sħubija bejn l-AKP u l-UE (AP/102.726)

(Kumitat għall-Affarijiet Politiċi)

Tressqu rapport minn Sebastian Kopulande (iż-Żambja) u Maria Arena

9 emendi.

Emendi adottati: 3, 4, 5, 8

Emendi miċħuda: 1, 2, 6, 7, 9

Ir-riżoluzzjoni kif emendata ġiet adottata unanimament ħlief għal astensjoni waħda.

| ii) | Il-possibbiltajiet ta' enerġiji rinnovabbli għall-iżvilupp ekonomiku sostenibbli tal-pajjiżi tal-AKP, u partikolarment taż-żoni remoti (AP/102.723)
  (Kumitat għall-Iżvilupp Ekonomiku, il-Finanzi u l-Kummerċ)
  Rapport minn Clifford Andre (is-Seychelles) u Željana Zovko
  Ma tressqet ebda emenda.
  Ir-riżoluzzjoni ġiet adottata unanimament. |
| --- | --- |

ii)

Il-possibbiltajiet ta' enerġiji rinnovabbli għall-iżvilupp ekonomiku sostenibbli tal-pajjiżi tal-AKP, u partikolarment taż-żoni remoti (AP/102.723)

(Kumitat għall-Iżvilupp Ekonomiku, il-Finanzi u l-Kummerċ)

Rapport minn Clifford Andre (is-Seychelles) u Željana Zovko

Ma tressqet ebda emenda.

Ir-riżoluzzjoni ġiet adottata unanimament.

| iii) | It-tnaqqis fl-għadd globali ta' tfal, adolexxenti u żgħażagħ li ma jmorrux skola fil-pajjiżi tal-AKP (AP/102.722)
  (Kumitat għall-Affarijiet Soċjali)
  Tressqu rapport minn Joseph Yopy Yopy (Papua New Guinea) u Laura Agea
  2 emendi.
  Il-Grupp S&D talab votazzjoni għall-kmamar separati għaż-2 emendi.
  Emendi miċħuda: 1, 2
  Ir-riżoluzzjoni ġiet adottata unanimament. |
| --- | --- |

iii)

It-tnaqqis fl-għadd globali ta' tfal, adolexxenti u żgħażagħ li ma jmorrux skola fil-pajjiżi tal-AKP (AP/102.722)

(Kumitat għall-Affarijiet Soċjali)

Tressqu rapport minn Joseph Yopy Yopy (Papua New Guinea) u Laura Agea

2 emendi.

Il-Grupp S&D talab votazzjoni għall-kmamar separati għaż-2 emendi.

Emendi miċħuda: 1, 2

Ir-riżoluzzjoni ġiet adottata unanimament.

25.   Votazzjoni dwar il-mozzjonijiet għal riżoluzzjoni urġenti

| i) | Il-kwistjonijiet involuti u l-isfidi marbuta mal-istat tad-dritt fl-Unjoni Ewropea u l-pajjiżi AKP (AP/102.754)
  Tressqu 6 emendi.
  Emendi adottati: 1-6
  Ir-riżoluzzjoni kif emendata ġiet adottata unanimament. |
| --- | --- |

i)

Il-kwistjonijiet involuti u l-isfidi marbuta mal-istat tad-dritt fl-Unjoni Ewropea u l-pajjiżi AKP (AP/102.754)

Tressqu 6 emendi.

Emendi adottati: 1-6

Ir-riżoluzzjoni kif emendata ġiet adottata unanimament.

| ii) | Reati ambjentali (AP/102.755)
  Tressqu 3 emendi.
  Emendi adottati: 1,2
  Emendi miċħuda: 3
  Ir-riżoluzzjoni kif emendata ġiet adottata unanimament. |
| --- | --- |

ii)

Reati ambjentali (AP/102.755)

Tressqu 3 emendi.

Emendi adottati: 1,2

Emendi miċħuda: 3

Ir-riżoluzzjoni kif emendata ġiet adottata unanimament.

26.   Rapport dwar is-17-il laqgħa reġjonali li saret fis-Suriname, Paramaribo (Reġjun tal-Karibew) mit-28 ta' Frar sat-2 ta' Marzu 2019 – rapport tal-Kopresidenti

Il-kopresident Joseph Owona Kono u David Martin taw rapport orali dwar is-17-il laqgħa reġjonali (ir-reġjun tal-Karibew), fejn enfasizzaw is-suġġetti ewlenin li ġew diskussi.

Kelliema: André Misiekaba (is-Suriname), Halifa Sallah (il-Gambja).

Il-kelliema enfasizzaw it-temi ewlenin tal-laqgħa: l-integrazzjoni u s-sigurtà reġjonali, il-kummerċ u l-investiment, l-enerġija u t-tibdil fil-klima, il-kriminalità organizzata, ir-riżorsi naturali, it-turiżmu sostenibbli u l-agrikoltura kif ukoll ir-relazzjonijiet futuri AKP-UE u l-implikazzjonijiet tal-Brexit fuq il-pajjiżi Cariforum u l-Ftehim ta' Sħubija Ekonomika reġjonali.

27.   Sinteżi tar-rapporti mil-laqgħat tal-workshops

Michael Kamano (il-Guinea) ta rapport fil-qosor dwar il-workshop dwar l-“Agrikoltura”. Fil-qafas tal-workshop, il-Membri żaru ċ-Ċentru ta' Riċerka għall-Istudju tal-Kwalità tal-Prodotti tal-Ikel, l-Università tax-Xjenzi Agronomiċi u l-Mediċina Veterinarja ta' Bucharest (USAMV), u ċ-Ċentru għar-Riċerka Avvanzata dwar il-Materjali, il-Prodotti u l-Prodotti Innovattivi, l-Università ta' “Politehnica” ta' Bucharest (UPB). Dawn iċ-ċentri għal riċerka u żvilupp nazzjonali u internazzjonali huma wkoll ċentri edukattivi għal studji universitarji u post-graduate u għal tagħlim elettroniku. Huma ffinanzjati mhux biss mill-Gvern Rumen iżda wkoll mill-Fond Ewropew għall-Iżvilupp Reġjonali u l-kumpaniji privati.

Julie Ward tat rapport fil-qosor dwar il-workshop dwar “Iċ-Ċentru għar-Rispons ta' Emerġenza Rumen”. Din l-istituzzjoni ilha mill-2004 tittratta t-tipi kollha ta' emerġenzi (nirien, diżastri naturali, inċidenti jew emerġenzi mediċi). Applikazzjoni ta' emerġenza “112” mingħajr ħlas għall-mowbajls li tippermetti l-identifikazzjoni istantanja tal-post fejn issir it-telefonata żiedet b'mod sinifikanti l-veloċità u r-rata ta' suċċess tar-rispons.

28.   Kwistjonijiet varji

Kelliema: Mmadi Hassani Oumouri (Comoros), Halifa Sallah (il-Gambja), Hon. Sir Louis H. Straker (Saint Vincent u l-Grenadini), Louis-Joseph Manscour.

Il-kopresident irringrazzja lill-awtoritajiet u l-poplu tar-Rumanija għall-organizzazzjoni eċċellenti tas-sessjoni u għall-ospitalità tagħhom, u lill-Membri, lill-kosegretarjat u lill-interpreti għall-kontribuzzjonijiet tagħhom.

29.   Data u post tat-38 Sessjoni tal-Assemblea Parlamentari Konġunta

It-38 Sessjoni tal-Assemblea se ssir fl-ewwel ġimgħa ta' Diċembru 2019 fir-Rwanda.

(Is-seduta spiċċat fl-16.04)

Joseph OWONA KONO

Louis-Joseph MANSCOUR(Aġent)

Kopresidenti

Patrick I. GOMES

José Javier FERNÁNDEZ FERNÁNDEZ(Aġent)

Kosegretarji Ġenerali

---